CELEX: 32016D0108
Language: bg
Date: 2016-01-27 00:00:00
Title: Решение за изпълнение (ЕС) 2016/108 на Комисията от 27 януари 2016 година за неодобряване на веществото 2-бутанон пероксид като съществуващо активно вещество за използване в биоциди за продуктови типове 1 и 2 (Текст от значение за ЕИП)

28.1.2016   
            
            
               BG
            
            
               Официален вестник на Европейския съюз
            
            
               L 21/83
            
         РЕШЕНИЕ ЗА ИЗПЪЛНЕНИЕ (ЕС) 2016/108 НА КОМИСИЯТА
   от 27 януари 2016 година
   за неодобряване на веществото 2-бутанон пероксид като съществуващо активно вещество за използване в биоциди за продуктови типове 1 и 2
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които трябва да бъдат оценени с оглед на евентуалното им одобряване за използване в биоциди. Този списък включва 2-бутанон пероксид.
            
         
               (2)
            
            
               В съответствие с член 12, параграф 3 от Делегиран Регламент (ЕС) № 1062/2014 Европейската агенция по химикалите е информирала Комисията, че всички участници са се оттеглили от програмата за преглед за 2-бутанон пероксид за използване в биоциди за продуктови типове 1 и 2.
            
         
               (3)
            
            
               Поради това 2-бутанон пероксид следва да не бъде одобрен като съществуващо активно вещество за използване в биоциди за продуктови типове 1 и 2.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по биоцидите,
            
         ПРИЕ НАСТОЯЩОТО РЕШЕНИЕ:
   Член 1
   2-бутанон пероксид (ЕО № 215-661-2, CAS № 1338-23-4) не се одобрява като активно вещество за използване в биоциди за продуктови типове 1 и 2.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 27 януари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).